罗宋联邦（Российская Федерация‎），简称罗宋，也叫做俄罗斯（Русская）或者俄国（Россия），是世界浪面积顶顶大个国家，地跨欧亚两大洲。罗宋联邦搭下底几个国家夹界（逆时针方向）：挪威、芬兰、爱沙尼亚、拉脱维亚、白俄罗斯、立陶宛、波兰、乌克兰、格鲁吉亚、阿塞拜疆、哈萨克斯坦、中华人民共和国、蒙古、朝鲜，搭日本、美国、加拿大隔海相望。绵延个海岸线从北冰洋一径延伸到北太平洋，还包括内陆海黑海搭里海。作为前苏联主要加盟共和国，罗宋联邦原是一个蛮有影响力个国家，特别勒勒由12个前苏联加盟共和国组成个独联体组织里向。1991年，苏联解体，罗宋继承苏联，成为联合国安全理事会（安理会）常任理事国，并对议案拥有否决权。